ແມ່​ຍິງ​ລາວ- ອາ​ເມ​ຣິກັນ ຕັດ​ສິນ​ໃຈສູງ ແຂ່ງ​ຂັນ ເອົາ​ບ່ອນ​ນັ່ງ ​ສະ​ມາ​ຊິກ ສະ​ພາ​ສູງ ປະ​ຈຳ​ລັດ ໃນການ ​ເລືອກ​ຕັ້ງ ກາງ​ສະ​ໄໝ ນີ້
​ທ່ານ​ນາງ ທີ​ນາ ເປັນ​ຄົນ​ອາ​ເມ​ຣິ​ກັນ ເຊື້ອ​ສາຍ​ລາວຄົນ​ທຳ​ອິດ ທີ່​ໄດ້​ກ້າວຂຶ້ນ​ໄປ ເຂົ້າຮ່ວມ​ໃນວົງ​ການ ການ​ເມືອງ​ຂອງ​ສະ​ຫະ​ລັດ ແຂ່ງ​ຂັນ​ກັບ ​ຊາວ​ອາ​ເມ​ຣິ​ກັນ ທີ່​ມາ​ຈາກ​ທຸກ​ເຊື້ອ​ສາຍ ແລະ​ທຸກວັດ​ທະ​ນາ​ທຳ-ສັງ​ຄົມ.
ໃນຂະນະທີ່ຊາວອາເມຣິກາ ໃນທົ່ວ 50 ລັດຂອງເມາຣິກາ ພາກັນຫລັ່ງໄຫລໄປຍັງ ສະຖານທີ່ປ່ອນບັດໃນທ້ອງຖິ່ນຂອງເຂົາເຈົ້າເພື່ອເລືອກເອົາສະມາຊິກມາປະຈຳທີ່ ນັ່ງໃນລັດຖະສະພາຂອງສະຫະລັດຢູ່ນັ້ນ ລາຍການພິເສດຂອງວີໂອເອພາກພາສາ ລາວໃນແລງມື້ນີ້ ຈະນໍາເອົາເລື້ອງລາວ ທີ່ໄດ້ມາຈາກການສຳພາດກັບພີ່ນ້ອງຊາວ ລາວສັນຊາດອາເມຣິກາ ຊຶ່ງເປັນທັງຜູ້ລົງສະໝັກເລືອກຕັ້ງກາງສະໄໝ ແລະເປັນ ຜູ້ປ່ອນບັດໃນການເລືອກຕັ້ງຄັ້ງນີ້ ມາເລົ່າທ່ານຜູ້ຟັງ ສ່ວນວ່າ ທັດສະນະຂອງຜູ້ກ່ຽວ ທີ່ເວົ້າກ່ຽວກັບການເລືອກຕັ້ງຄັ້ງນີ້ ຈະເປັນຈັ່ງໃດນັ້ນ ຂໍເຊີນທ່ານພົບກັບບົວສະ ຫວັນໄດ້ເລີຍ ສະບາຍດີທ່ານຜູ້ຟັງທີ່ເຄົາລົບ ໃນວັນອັງຄານມື້ນີ້ ພາຍໃຕ້ອາກາດອັນເຢືອກເຢັນຂອງ ລະດູໃບໄມ້ຫລົ່ນຢູ່ໃນສະຫະລັດນີ້ ພວກມີສິດປ່ອນບັດເລືອກຕັ້ງຢູ່ທົ່ວ 50 ລັດຂອງ ອາເມຣິກາ ກຳລັງພາກັນຫລັ່ງໄຫລໄປປ່ອນບັດເພື່ອເລືອກເອົາສະມາຊິກມາປະຈຳ ບ່ອນນັ່ງທັງໝົດ 435 ບ່ອນໃນສະພາຕ່ຳ ແລະເອົາສະມາຊິກມາປະຈຳບ່ອນນັ່ງ 35 ບ່ອນ ໃນສະພາສູງທີ່ມີທັງໝົດ 100 ບ່ອນ ພ້ອມກັບຜູ້ປົກຄອງລັດ ໃນ 36 ລັດ ແລະ ການເລືອກຕັ້ງທ້ອງຖິ່ນ ຫລາຍໆ ທ່ານໃນປະຊາຄົມລາວ-ອາເມຣິກັນ ກໍຄ້າຍໆກັບປະຊາຊົນອາເມຣິກັນໂດຍ ທົ່ວໄປ ບາງຄົນກໍພາກັນຮີບຮ້ອນໄປລຽນແຖວເພື່ອປ່ອນບັດເລືອກຕັ້ງກາງສະໄໝທີ່ມີ ຂຶ້ນທຸກໆສອງປີນີ້ ແລະບາງຄົນນອກຈາກຈະຖືເອົາໂອກາດນີ້ ໄປໃຊ້ສິດ ໃຊ້ສຽງໃນ ນາມວ່າ ເປັນພົນລະເມືອງອາເມຣິກັນດ້ວຍການໄປປ່ອນບັດເລືອກຕັ້ງແລ້ວ ຍັງໄດ້ລົງ ສະໝັກເລືອກຕັ້ງ ເປັນສະມາຊິກສະພາສູງປະຈຳລັດ ດັ່ງທ່ານນາງ ທີນາ ມະຫາລາດ ຄົນເກັ່ງ ແລະກ້າຫານຄົນນີິ້ ທີ່ໄດ້ລົງສະໝັກເລືອກຕັ້ງ ເປັນສະມາຊິກສະພາສູງປະຈຳ ລັດໂອຮາຍໂອ ເຂດເມືອງທີ 3 ທ່ານນາງ ເປັນຄົນອາເມຣິກັນເຊື້ອສາຍລາວຄົນທຳອິດ ທີ່ໄດ້ກ້າວຂຶ້ນໄປ ເຂົ້າຮ່ວມໃນວົງການ ການເມືອງຂອງສະຫະລັດ ແຂ່ງຂັນກັບຊາວອາ ເມຣິກັນ ທີ່ມາຈາກທຸກເຊື້ອສາຍ ແລະທຸກວັດທະນາທຳ-ສັງຄົມ ເນື່ອງຈາກມີພື້ນຖານເປັນຄົນມາຈາກກຸ່ມຊົນເຜົ່າສ່ວນນ້ອຍ ແລະມີອະດີດທີ່ປະສົບບັນ ຫາທາງການເງິນ ພ້ອມກັບຄວາມຫຍຸ້ງຍາກດ້ານອື່ນໆ, ທ່ານນາງບອກວ່າ ທ່ານນາງບໍ່ ໄດ້ຮັບການຮັບຮອງ ຫລືສະໜັບ ສະໜຸນຈາກພັກທີ່ທ່ານສັງກັດຢູ່ຊຶ່ງກໍຄືພັກເດໂມແຄຣັດ ແຕ່ທ່ານນາງກໍບໍ່ໄດ້ຫວັ່ນໄຫວ ພາຍຫລັງ ໄດ້ຊະນະການເລືອກຕັ້ງຂັ້ນຕົ້ນແລ້ວ ທ່ານ ນາງ ທີນາ ຜູ້ມີຈິດໃຈ ຮັກປະຊາຊົນບັນດາເຜົ່າ ກໍເດີນໜ້າ ລົງສະໝັກເລືອກຕັ້ງແຂ່ງຂັນ ເອົາຕຳແໜ່ງ ເປັນສະມາຊິກສະພາສູງໃນລັດໂອຮາຍໂອດັ່ງກ່າວ ທີ່ເປັນຜູ້ຍິງອາເມຣິກັນ ຜີວຂາວ ສັງກັດພັກຣີພັບບິກັນ ທ່ານນາງກ່າວສູ່ຟັງເຖິງການຕັດສິນໃຈອັນແນວແນ່ຂອງ ທ່ານດັ່ງນີ້: ເຫດຜົນທີ່ທ່ານນາງຕັດສິນໃຈສູ້ຊົນ ບໍ່ຍອມຖອຍແບບນັ້ນ ກໍຍ້ອນທ່ານນາງຄິດວ່າ ການ ທີ່ມາຈາກຄອບຄົວອົບພະຍົບແລະທຸກຍາກໃນສະຫະລັດ ແລະການເປັນແມ່ທີ່ສູ້ຊົນລ້ຽງ ດູລູກນ້ອຍດ້ວຍໂຕເອງຄົນດຽວ ໃນຂະນະທີ່ເປັນນັກສຶກສາ ປະລິນຍາໂທ ແລະເຮັດ ວຽກເປັນນັກວິໄຈດ້ານການເງິນໃນທະນາຄານແຫ່ງນຶ່ງ, ທ່ານນາງ ເຊື່ອວ່າ ຕົນເອງສາ ມາດເປັນຜູ້ແທນ ຫລື ຕາງໜ້າໃຫ້ແກ່ປະຊາຊົນຫລາຍໆ ຄົນໃນທ້ອງຖິ່ນຂອງທ່ານນາງ ໄດ້ເປັນຢ່າງດີ ສະນັ້ນ ທ່ານນາງ ມີຄວາມໝັ້ນໃຈວ່າ ຕົນໜ້າຈະໄດ້ຮັບການສະໜັບສະ ໜຸນຈາກປະຊາຊົນນັ້ນເຂດນັ້ນຫລາຍ ຊຶ່ງທ່ານນາງເວົ້າສູ່ຟັງໃນວັນສຸກທີ່ຜ່ານມາວ່າ ອີງຕາມດັດສະນີບົ່ງບອກຄວາມນິຍົມຂອງຄົນໃນທ້ອງຖິ່ນຂອງທ່ານນາງແລ້ວ ທ່ານນາງ ທີນາເວົ້າວ່າ ຜົນການເລືອກຕັ້ງກາງສະໄໝຄັ້ງນີ້ຈະເປັນແນວໃດ ແລະທ່ານາງ ທີນາມະຫາລາດ, ແມ່ ຍິງລາວຄົນເກັ່ງ ລູກຫລານລາວ-ອາເມຣິກັນ ຜູ້ມີວິໃສທັດອັນກວ້າງໄກ ແລະຈິດໃຈອັນ ໜັກແໜ້ນຄົນນີ້ ຈະໄດ້ຮັບໄຊຊະນະ ໃນການເລືອກຕັ້ງຄັ້ງນີ້ ຫລືບໍ່ນັ້ນ ຂໍໃຫ້ບັນດາທ່ານ ຕິດຕາມຮັບຟັງນຳກັນຕໍ່ໄປເນາະ ໃນແລງວັນພຸດ, ມື້ອື່ນນີ້ ທາງວິທະຍຸວີໂອເອຂອງ ພວກເຮົາໄດ້ນໍາເອົາຜົນຂອງການເລືກຕັ້ງນີ້ ມາເວົ້າສູ່ທ່ານຟັງອີກ ພ້ອມກັນນັ້ນ ຕອນ ບ່າຍຂອງມື້ນີ້ ຕາມເວລາເຂດຕາເວັນອອກຂອງສະຫະລັດ ທາງທີມງານຂອງພວກເຮົາ ຈະໄປ ຖ່າຍຖອດສົດການປ່ອນບັດເລືອກຕັ້ງກາງສະໄໝນີ້ ຢູ່ເມືອງ Arlington ແລະ Annandale, ຂອງລັດເວີຈີເນຍ ຫວັງວ່າ ບັນດາທ່ານຈະຕິດຕາມຮັບຊົມ ແລະຮັບຟັງ ດ້ວຍ